ཀི་་་་་་་་ཁོའི་མཐོང་ལམ་དུ་སྔར་བཞིན་གཅིག་ཀྱང་མ་སྣང་བས།ཁོས་སྔར་བཞིན་གྲེ་བ་སངས་ནས་སླར་ཡང་ཀི་འབོད་ཐེངས་ཤིག་བྱས།འོན་ཀྱང་།ཀི་འབོད་དེས་ཁོའི་གློ་ལུ་འཕར་ནས་ཅུང་ཙམ་མིན་ན་དབུགས་ཀྱང་འགག་ལ་ཁད་ཅིག་བྱས་པས།ཁོ་ཐང་དུ་བཙོག་ནས་ཅུང་ཙམ་ངལ་གསོ་དགོས་བྱུང་།རྒྱུན་ལྡན་མ་ཡིན་པའི་དེ་རིང་གི་གནམ་གཤིས་དང་།ནོར་ཁྱུ་རྣམས་གར་སོང་ཆ་མེད་དུ་གྱུར་བ།ད་རུང་གློ་ལུ་འཕར་བ་སོགས་རྐྱེན་དུ་མའི་དབང་གིས་ཨ་ཁུ་ནོར་བྷའི་སེམས་སུ་དེ་རིང་ནི་ལྟས་མི་ལེགས་པའམ་བཀྲ་མི་ཤིས་པའི་ཉིན་མོ་ཞིག་རེད་སྙམ་ནས་ཁོ་ལ་རྣམ་རྟོག་དང་ཐེ་ཚོམ་མང་པོ་སྐྱེས་སུ་བཅུག